# Csongrád Város Polgármesterétől

Száma: FJL/197-1/2024

Előadó: Dencs Nikolett

## E L Ő T E R J E S Z T É S

**Csongrád Városi Önkormányzat Képviselő-testületének**

**2024. február 28-i rendkívüli ülésére**

*Tárgy: „Helyi gazdaságfejlesztés”*(TOP\_Plusz-1.1.1-21) pályázat benyújtása – Ipari Park fejlesztése 2.

**Tisztelt Képviselő-testület!**

Magyarország Kormánya pályázati felhívást tett közzé TOP\_Plusz-1.1.1-21 kódszámmal a térségi gazdasági környezet, valamint a foglalkoztatást növelő önkormányzati gazdaságfejlesztési projektek megvalósítására vonatkozóan a megyében.

A felhívás keretében többségi önkormányzati és állami tulajdonban lévő iparterületek kialakítása és meglévők fejlesztése, barnamezős, illetve zöldmezős beruházások támogathatók.

A pályázati felhívás támogatható tevékenységei között szerepelő A.)II.a) pont vonatkozásában - telekhatáron belüli alapinfrastruktúra (gáz, víz, csatorna, út, parkoló, energia hálózat) kiépítése, átalakítása, felújítása, bővítése, korszerűsítése, közlekedőfelület kialakítása, illetve telekhatáron kívüli alapinfrastruktúra beruházás fejlesztése.

A projektből az alábbi fejlesztések valósulnának meg:

* belső gravitációs csatornahálózat kiépítése 227 m KG-PVC gravitációs csatorna szennyvízátemelővel és 408 m DN 90-es nyomócső kiépítés meglévő hálózatba
* belső DN225 10 báros KPE vízvezeték kiépítése tűzcsapokkal

A pályázat forrását az Európai Regionális Alap (ERFA) és Magyarország költségvetése társfinanszírozásban biztosítja.

A pályázat formája vissza nem térítendő támogatás.

A pályázat fenntartási ideje: 5 év

A pályázat benyújtásának határideje: 2024.02.02.-2024.03.07.

Támogatási intenzitás mértéke: 100%

A pályázat tervezett teljes költségvetése: bruttó 160.000.000 Ft

A projekt címe: Ipari Park fejlesztése 2.

Javaslom a fentiek alapján a pályázati programban való részvételt, a 100%-os intenzitású támogatás lehetőséget biztosítana az ipari parkban lévő iparterületek további alapinfrastruktúra fejlesztésére, melyre az önkormányzatnak saját forrásból keretei nincsenek.

Kérem Tisztelt Képviselő-testületet az előterjesztés megvitatására, és a határozati javaslat elfogadására.

## HATÁROZATI JAVASLAT

A Képviselő-testület megtárgyalta*: „Helyi gazdaságfejlesztés”*(TOP\_Plusz-1.1.1-21) pályázat benyújtása – Ipari Park fejlesztése 2.című előterjesztéstés az alábbi határozatot hozza:

1. A Képviselő-testület a csongrádi 0310/1 hrsz-n, az Ipari Park fejlesztéséhez kapcsolódó TOP\_Plusz-1.1.1-21 számú pályázat benyújtását jóváhagyja.
2. A Képviselő-testület felhatalmazza a Polgármestert a pályázat benyújtására.

Határidő: 2024. március 07.

Felelős: Bedő Tamás polgármester

Erről értesítést kapnak:

1. A Képviselő-testület tagjai
2. Bedő Tamás polgármester
3. Fejlesztési és Üzemeltetési Iroda
4. Gazdálkodási Iroda

Csongrád, 2024. február 22.

 Bedő Tamás

 polgármester